sasicodes/solvari-1 huggingface dataset:
அதுமட்டுமின்றி கருக் கலைக்கப்பட்ட பிறகு சிறுமி குணமடையும் வரை மருத்துவமனையில் தங்க வைத்து தேவையான சிகிச்சை அளிக்கவும் பின்னர் சிறுமியை அவரது பெற்றோரிடம் ஒப்படைக்க வேண்டும் என நீதிபதி உத்தரவு பிறப்பித்தார்.
என்னை முதல்வராக சொன்னது திவாகரன் ஓ.பன்னீர்செல்வம் மாலத்தீவு அதிபர் பதவியேற்பு விழாவில் பங்கேற்க மாலேவுக்கு சென்ற இந்திய பிரதமர் மோடிக்கு உற்சாக வரவேற்பு முன்னெச்சரிக்கை நடவடிக்கையாக லட்சத்தீவுகள் கடல் பகுதிக்கு மீன்பிடிக்க மீனவர்கள் செல்ல வேண்டாம் கஜா புயலை தொடர்ந்து அரபிக் கடலில் புதிதாக புயல் உருவாவதால் அவசர கட்டுப்பாட்டு மையம் அறிவுறுத்தல் சசிகலா சிறைக்கு சென்றதும் முதலமைச்சராக பதவியேற்க டிடிவி தினகரன் முயற்சித்ததாக துணை முதலமைச்சரும் அதிமுக ஒருங்கிணைப்பாளருமான ஓ.பன்னீர்செல்வம் குற்றஞ்சாட்டியுள்ளார்.
விழிகளால் பேசியே மின்னல் வீசி சென்றாய்... இதழ்களின் சிரிப்பிலே சில்லென தீண்டிச் சென்றாய்... மயிலின் இறகு உன் எடையில் கொஞ்சம் இரவல் வாங்க வேண்டும்... நீள வானில் நீந்தும் நிலா உன் கன்னக் கிண்ணங்களில் மறைந்து மீண்டும் தோன்றும்... இப்படி இயற்கையை மிஞ்சும் எழில் கொஞ்சும் அழகால் தனுஷின் கொடி படத்தில் நடிகையாக அறிமுகமான சுருதி பேசிய பளிச் நிமிடங்கள்... அழகின் அறிமுகம்..?என்னோட விளம்பர படத்தை பார்த்த உதவி இயக்குனர் ஒருவர் தான் கொடியில் நடிக்க சான்ஸ் வாங்கி கொடுத்தார்.
டிவி சினிமா பெருசா வித்தியாசம் தெரியல... எல்லாமே நடிப்பு தானே... ஒரு நடிகையா...பொது இடங்களில் எங்கே போனாலும் ரசிகர்கள் வந்திருவாங்க... மனசுல ஆயிரம் கவலைகள் இருந்தாலும் சிரிச்ச முகமா இருக்கனும்.
இப்படி சில பிளஸ் மைனஸ் இருக்கு... நீங்கள் நடித்த சவாலான காட்சிஒவ்வொரு காட்சியும் சவால் தான்... அதனால காட்சிக்கு காட்சி எனக்குள்ள இருக்குற நடிப்பை வெளியே கொண்டு வரனும்னு தான் நினைச்சு நடிப்பேன்.
என்ன ஒண்ணு இந்த அழுகுறது தான் கொஞ்சம் கஷ்டம்... நடிப்பு தவிர...மிஸ்டர் அன் மிஸ்சர்ஸ் கோவை பேஷன் கம்பெனில பார்ட்னரா இருக்கேன்.
இளம் பெண்களுக்கு அட்வைஸ்...சினிமா துறை மோசம் என்றே சொல்லி பீதியை கிளப்பி விடுகின்றனர் சினிமாவில் பெண்களுக்கு பாதுகாப்பு உள்ளது.
அதனால அழகும் திறமையும் உள்ள பெண்கள் சினிமாவில் நடிக்க கிளம்பி வாங்க... மதுரை...அய்யோ என்ன பாசக்கார ஊரு.. கறி தோசை ஜிகர்தண்டா... ருசியான ஊருன்னு கூட சொல்லலாம்.
நன்றி சொல்ல விரும்புவது ?என்னை ஒரு நடிகையாக மாற்றிய இயக்குனர் திருமுகன் பெற்றோர் சக நடிகர்கள் தோழிகளுக்கு நன்றி.... இபுத்தகம் வர்த்தகம் வரி விளம்பரங்கள் புத்தகங்கள் உலக தமிழர் செய்திகள் வாசகர் கடிதம்
நல்ல திடகாத்திரத்திற்கு உரிய உணவு கொடுக்கப்பட்டு சுகாதாரமான சூழ்நிலையில் வளர்க்கப்படுகின்றன .இது ஒரு நன்றி தெரிவிக்கும் நிகழ்வு .
ஆனால் கனிவுடன் பராமரிக்கப்பட்டு துணிவுடன் விளையாடும் வீர விளையாட்டுக்கு எதிர்ப்புத் தெரிவிப்பதும் தடை விதைப்பதும் சரியல்ல .
நீதி அரசர்கள் பரிவுடன் பரிசீலித்து நல்லதொரு தீர்ப்பை வழங்க வேண்டும் என திருமூர்த்தி மலை உலக சமாதான அறக்கட்டளை நிறுவனர் மகரிஷி பரஞ்சோதியார் பரஞ்சோதிநகரில் நடைபெற்ற பொங்கல் விழாவில் அருளாசி உரை வழங்கிப் பேசுகையில் குறிப்பிட்டார் .
சுந்தரராமன் வரவேற்புரை ஆற்றினார் .முன்னதாக சிங்கப்பூர் மலேசியா இந்தியா எனது தனித்த தனி பொங்கல் பானைகள் வைக்கப்பட்டு பொங்கல் வைக்கப்பட்டது .
ஆண்களும் பெண்களும் குலவை கூறி பொங்கலோ பொங்கல் என்று முழங்கினார் .பின்னர் திருமூலர் அரங்கில் பொங்கல் சிறப்புக் கூட்டம் சிங்கப்பூர் வே.
மெய்ஞ்ஞானாசிரியர் கிருஷ்ணன் வரவேற்புரை ஆற்றினார் மலேசியா சிவகுரு சிங்கப்பூர் லட்சுமணதாஸ் இயற்கை மருத்துவர் சேலம் அப்பன் கவிஞர் வாழவாடி கிருஷ்ணசாமி முதலானோர் உரையாற்றினார் .
நீ நடக்கையில் ஒரு நீரோடை தான்... நீ சிரிக்கையில் ஒரு மலர் கூடை தான்... பார்த்தாலே மயக்கும் உன் கண்ஜாடை தான் இதழ்களில் தித்திப்பது தேன் தான் உன் வெண்ணிறத்தின் முன் அந்த வெண்ணிலாவும் வீண் தான்...என்று கற்பனை கலக்காமல் கவிஞர்கள் வர்ணிக்க தகுதியானவர்.
இவர் நடிப்பில் நேர்த்திக்கு அழகே வந்து எடுக்கும் ஆரத்தி... நடிகை கீர்த்தி சுரேஷ் குறித்து அம்மா மேனகா சுரேஷ் மனம் திறக்கிறார்... கீர்த்தி சுரேஷ் யார் செல்லம் ?அப்பா செல்லம் தான்... என்கிட்ட எப்பவுமே சீரியஸ் மேட்டர் தான் பேசுவாங்க.
டயலாக் பேப்பரை வாங்கிட்டு வரச் சொல்லி பார்த்தா அதுல பலி ஆடுன்னு இருந்தது எனக்கு ஒரே சிரிப்பு... முதல் படம்...மலையாளத்தில் ஹீரோயினா அறிமுகமான கீதாஞ்சலி படத்தில் இரண்டு வேடம் எல்லா காட்சிகளும் ஒரே டேக்ல நடிச்சு கலக்கிட்டாங்க.
வீட்ல இருக்கும் போதெல்லாம் அவங்க சமையல் தான்... நடிப்பு டிப்ஸ்...மலையாளத்தில் ரிங் மாஸ்டர் படத்தில் கண் தெரியாத கேரக்டரில் நடிக்கும் போது என்கிட்ட டிப்ஸ் கேட்டாங்க.
ரேவதி ஹிந்தி சரியா படிக்கலைன்னு இவங்க முன்னாடியே மிஸ் திட்டினப்போ என்கிட்ட வந்து என் முன்னாடி என் அக்காவை எப்படி திட்டலாம்னு கோவிச்சுகிட்டாங்க ரொம்ப பாசக்கார பொண்ணு.
முன்னர் ஒருகாலத்திலே பரதகண்டத்திலே நைமிசாரணியத்திலே ஞானத்திலும் கல்வியிலும் அறிவிலும் ஒழுக்கத்திலும் தவத்திலுஞ்சிறந்து சன்மார்க்கமாகிய சைவசமயாசார நெறியினராய் விளங்கிய முனிவர்கள் பலர் ஒருங்குகூடிக் கருணைக்கடலாகிய கண்ணுதல் மூர்த்தியைத் தியானித்துக் கொண்டிருக்கையில் வைதிகசைவ சிகாமணியாகிய சூதமாமுனிவர் சிவ சிவ சிவ சிவ என்னும் மோட்சவிதாயகமான மகா மந்திரத்தினை யுச்சரித்துக் கொண்டே அவ்விடம் எழுந்தருளினர்.
அதுகண்ட நைமிசாரணிய முனிவர்கள் உடனே யெழுந்து உபசரித்து அழைத்துவந்து ஆசனத்திருத்திப் பலமுகமன்கூறி சுவாமி முனிவர் பெருமானே கிருபாநிதியே அனந்த கல்யாணசுந்தர குணசம்பன்னரான சிவபெருமானது திருவடிகளை யொருபோது மறவாத சிந்தையனே முன்பு தேவரீர் திருவாய் மலர்ந்தருளிய திருவலிதாய மான்மியத் தெவிட்டாவமுதஞ் செவிமடுக்கவுண்டு புனிதரானோம் அதுபோல விப்போது திருப்பாசூரென்னுங் குடசாரண்ய மான்மியத்தினையும் போதித்தருளி யடியேங்களை யாட்கொள்ள வேண்டுமென்று பிரார்த்தித்தனர்.
அதுகேட்ட வருந்தவ முனிவராகிய சூதமுனிவர் மிகுந்த சந்தோஷமனத்தராய் அவர்கள் வேண்டுகோளுக்கிரங்கி அம்முனிவர்களை நோக்கி அந்தணர் மணிகளே நானின்றுபெற்ற பெருமையே பெருமைபாக்கியமே பாக்கியம் அகிலலோக நாயகியாகியாமெனது அன்னையாகிய பார்வதியாரே இக்குட சாரணியத்திலெழுந்தருளித் தனது நாயகனைப் பூசித்தனரெனின் இத்தலத்துப் பெருமையினை யெடுத்துக் கூறுவார்யார்.
தங்காதலியம்மை சமேதராகிய பாசூர்நாதரைத் திருமாலு மேத்தித் தனக்குண்டாகிய பிரமகத்தினையொழித்துக் கொண்டு இன்றும் வீரராகவனெனும் பெயருடன் திருவெவ்வளூரிலிருந்து பூசித்துவரும் பெருவாழ்வைப் பெற்று வாழ்கின்றனர்.
தேவர்கள் முனிவர்கள் யோகர் சித்தர் விஞ்சையர் இயக்கர் பலர் இப்பதியில் சம்புசப்த வாச்சியார்த்தனாகிய சிவபெருமானை வழிபட்டு அருள் பெற்றனர்.
இத்தலத்தில் சந்திரனாலுண்டாக்கப் பெற்ற சோமதீர்த்தத்தில் மாக மாசத்திலாகிலும் பௌர்ணமை அமாவாசை சந்திர சூரிய கிரகண முதலிய புண்ணிய காலங்களிலாகிலும் நீராடுவாராயின் அவர்களது வரையிற் செய்த பாவமனைத்தும் நீங்கப்பெற்று விசேட புண்ணிய மடையப் பெறுவர்.
இத்தலத்திலொரு பிடியன்னமொரு சிவனடியாருக்க ளிக்கினும் ஒருபிடிபுல் ஒரு பசுவிற்களிக்கினும் அதனாலடையும் பலனிவ்வளவென என்னாற் சொல்லுந்தரமன்று.
பாசூர்நாதனுக்கு அபிடேகஞ் செய்பவரும் நைவேதனஞ் சமர்ப்பிப்பவரும் கோபுரங்கள் மண்டபங்கள் கட்டுபவரும் ஆலயம் புதுக்குபவரும்உற்சவகோலமுயர்வாகச் செய்பவரும் இம்மையிற் பலசெல்வங்களையு மனுபவித்து மறுமையிற் றிருக்கைலைமலையை விட்டு நீங்காத பெருவாழ்வு பெறுவர்.
ஆயினும் உமது விருப்பநிறைவுபெறவேதோ நான் பாசூர்நாதன் றிருவடிகளை என் மனதிற் சிந்தித்து அறிந்தவரையிற் சொல்லுகின்றேன் அன்பினுடன் கேட்பீராகவென்று மேலுங் கூறத்தொடங்கினர்.
சிவபக்த சிரோமணிகளே அநேகமாயிரமான கற்பங்கள்தோறுந் தேவர்கள்செய்த புண்ணியமனைத்துந் திரண்டு அருமறைமுடிவிலமரும் அம்பிகை சமேதன்றிருவடிகளிற்றங்க அப்பெருமா னெழுந்தருளி யிருக்குந்தலம் புண்ணியாவர்த்தமெனும் பெயர்பெற்றது.
ஊழிக் காலத்தில் உலகங்களெல்லா மழித்தகாலத்தும் முனிவர் போற்றுமூவாமுதல்வன்றனது அருட்சத்தியாகிய வம்மையாருடன் எழுந்தருளப்பெற்ற இத்தலமும் இவ்விருட்சமுமழிவதில்லை.
யுகமுடிவில் பிரசண்டமாருதம் அண்டரண்ட பகிரண்டங்களையு மதனுள்ளிருக்கு மேழுலகங்களையுங் கண்டதுண்டங்களாம்படி மோத இக்குடசவிருட்ச மசையாதுநிற்கும்.
இதனடியி லெழுந்தருளியிருக்கும் புண்ணியவடிவினனாகிய சிவபெருமான் அடிகளிலும் அரையிலும் மார்பிலும் கைகளிலும் புயங்களிலும் சடாபாரத்திலுந் தங்கியிருக்கும்பாம்புகள் அந்தச் சண்டமாருதத்தினையுண்டு பசிமாறி யெனதப்பன் சங்கரன்றிருவடிகளில் இரத்தினங்களாகிய புட்பங்களைப் பொழியும்.
அதனால் இத்தலத்திற்கு மாணிக்கபுரியெனவும் பெயருண்டு பின்பு எழுகலு மொருகடலாய்ப் பெரு வெள்ளமானபோது இம்மாணிக்கபுரி அவ்வெள்ளத்தின் மீது தோணிபோல் மிதக்கும்.
பின்னரக் கினியெழுந்து உலகங்களையெல்லாஞ் சுட்டெரிக்க அந்நெருப்பினீறான பிரமவிஷ்ணுக்களி னீற்றனைத்தன் மேனி முழுவதிலுந் தரித்துக்கொண்டு விளங்குமுக்கட்பரமன் சூலத்தினடுவிலையி னுனியிலொருபுட்பமாக இப்பிரளயாகலபுரி தங்கும்.
இத்திருப்பதியின் கண்ணே எழுந்தருளியிருக்கும் பரமபதியின் பாங்கர் ஓங்கிவளருங் குடசத்தினை நெடுந்தூரத்திலே கண்டுவணங்கினும் அவரழியாத முத்தியின்ப மமையப்பெறுவார்.மேலும் அருமறைமூர்த்தி அடியாருய்யும் பொருட்டுஆடல்புரியாநின்ற அரும்பதியாமென்றும் அறிவீர்களாக.
சிவஞானத்த போதனர்களே பரங்கருணைத் தடங்கடலாகிய பரமன் அன்புவத்துள்ள இக்குட சாரணியத்தின் மகிமையினையறிந்து உலகமுய்யும் பொருட்டுச் சர்வ லோகானுக்கிரகியாகிய சாம்பவி தனது நாயகனைப் பூசை செய்யக்கருதிக் குற்றமற்ற வில்வம் தாமரை செந் நெய்தல் கருநெய்தல் மல்லிகை வெட்சி புன்னை அரலி செவ்வரத்தை மாதுளை மந்தாரை கோங்கு இலவு முதலிய மலர்களென்னு மிவைகளைக் கொய்துவந் துபால் தயிர் நெய் தேன் பஞ்சாமிர்தம் இளநீர் சந் தனம்சுத்தோதக முதலியவற்றால் அபிஷேகம்புரிந்து பட்டுப்பரிவட்டமும் இரத்தினாபரணங்களு மணிந்து அலங்கரித்துத் தாம் முன்புகொண்டுவந்த அழகியமலர் களைப் புனைந்து பலவகைப்பட்ட பழவர்க்கங்களையும் சித்திரான்னங்களையும் பிறபொருள்களையு நிவேதித்து தாம்பூலம் நீராஞ்சனம் சத்திரம் சாமரம் கிருத்தம் கீதமுதலாகிய சகலவுபசாரங்களுஞ் செய்து அருச்சித் துத் தோத்திரஞ்செய்து வணங்கினர்.
அம்மையார் செய்தவப் பூசையினைக்கண்டு கருணைபொங்கிக் கண்ணுதல் மூர்த்தியானவர் மணவாளக் கோலத்துடன் காட்சிதந்து எந்தங்காதலியே என்றழைத்துத் தனது பாகத்தில் வைத்துக்கொண்டு சிவலிங்கத்துள் மறைந்தனர்.
அக்கோட்டைகளில் புஜபல பராக்கிரம சாலிகளாயிருந்த அசுரர்கள் செய்யுங் கொடுமைகளைச் சகியாத தேவர்கள் இந்திரனிடத்திற் சென்று முறையிட அவ்விந்திரன் பிரமனிடத்தி லோடிக் கதற அப்பிரமன் நாராயணனிடத்தற் சென்று கூற அந்நாரணனானென்ன செய்வேனென் றேங்கிச் சொல்லுவார் இந்திரனே தாரகனென்னு மசுரனுக்கு வித்துன் மாலி தாரகாக்கன் கமலக் கண்ணான் என மூவர்மைந்தரிருந்தனர்.
அவர்கள் ஆகாயத்திற் சஞ்சரிக்கு மூன்று கோட்டைகளும் அஷ்டமாசித்திகளும் குபேரனையொத்த செல்வமும் எங்கள் பட்டினங்களிற் பல சுனைகளும் காவிரியும் சேனைகளும் குடிகளும் பிராமணர்களும் பயிர்களும்.நந்தவனங்களும் வேள்விகளும் வீதிகளும் அமைய வேண்டும் அன்றியும் வேதங்களும் ஆகமங்களும் புராணங்களும் சிவபூசைகளும் விபூதி வேடமும் இவை முதலிய வோங்கவேண்டும் எத்தநை யாயிர மாண்டானாலு நாங்களழியா வரவேண்டுமென்றனர்.
ஆயிரங்கண்ணனே அவ்வசுரர்கள் விபூதி உருத்திராட் சம் பஞ்சாட்சரம் மூன்றிலு மிக விசுவாசமுடையவர்கள் ஆகமங்களிற் கூறியபடி ஒழுக்கமாசார முடையவர்கள் சிவபெருமானை பூசிக்குஞ் செயலை யுடையவர்கள் சிவதரும சிந்தனை யுடையவர்கள் சிவனடியாரைக்கண்டால் சிவமாகப் பாவிப்பவர்கள் சிவபுராணங்களைக் கிரமமாய்க் கேட்பவர்கள் சிவபணி செய்கின்றவர்கள் சிவ நாமங்களையே யுச்சரிக்கின்றவர்கள் ஆதலால் இத்தகையாரை நாம் அழிக்குந் திறமில்லாதவர்களா யிருக்கின்றோம்.
கைலைமலைக்கு வம்மின் என்று எல்லாரையுமழைத்துக் கொண்டு வெள்ளீயங்கிரியினை நோக்கிச் செல்லுகையில் எதிரில் திரிபுராதிகள் வரக்கண்டு பயந்து நடுங்கிவாயு லறி என்செய்வோம் என்செய்வோம் இனியோடித் தப்பித்துக் கொள்ளுவதற்கு வேறு வழியில்லையே அசுரர்கள் நெருங்கி விட்டனரே நமது கூட்டத்தினைக் கண்டால் உடனே நாசமாக்கி விடுவரே இப்போது நாமடைக்கலமாக அடையவேண்டிய இடமியாது என்றாலோசித்து நமது அன்னையாகிய சாம்பவியால் பூசிக்கப்பெற்ற தங் காதலிபுரமே உத்தமமெனவெண்ணி எல்லோருந் திரும்பியோடோடியும் வந்து குடாசரணியஞ் சேர்ந்து திவ்விய லிங்க வடிவத்தைத் தரிசித்து இறைஞ்சிக் கைகளைச் சிரமேற் கூப்பி யஞ்சலி செய்து கண்களில் ஆனந்தவருவி சொரிய நெஞ்ச நெக்குருக உரோமஞ்சலிர்ப்ப நாத்தழு தழும்ப உரை தடுமாறப் பரமானந்த பரவசமாய் அவர து திருவடித் தாமரைகள் முடியுற வீழ்ந்து அடியார்க் கடியனே அன்பருக் கன்பனே அமரர்தந் தலைவனே அருட்பெருங்கடலே அருமறைக்கொழுந்தே அணு வினுக்கணுவே அடிமைகளையாண்டருளும் ஆண்டருளும் ஐயனே அடைக்கலம் முப்புரத்தவுணர்கட்குப் பயந்து அப்பணிவேணியாய் அடைந்தனம் என்றிவ்வாறு பலமுறை வணங்கித் துதி செய்வாராயினார்.
கருணாநிதியாகிய சிவபெருமான் இதனைக் கேட்டுத் தேவர்களே அவ்வசுரர்கள் சிவ விரதங்களுட் சிறந்து விளங்குபவர் அவர்கள் விரதங்கட்குப் பங்கம் வந்தாலன்றி அவரை வெல்ல நாம் துணியோம்.
சீவகாருணியமுடையவர்களே அபய புரத்திலிருரந்த நாரணர் மற்றைய தேவர்கள் விருப்பத்தின்படி திரிபுராதிகளின் விரதங்களை பங்கஞ் செய்ய நினத்துப் புத்த வேடங்கொண்டு பிடக நூலைக் கையிலேந்தித் திரிபுரங்களிற் சென்று அக்கோட்டைகளில் வாழ்பவர்களையழைத்து அசுரர்களே வேத விதியெல்லாம் பொய் மோட்ச மென்பது ஒன்றில்லை எல்லப்பொருள்களும் ஒருகணத்தி லழிந்து விடுமென்று மாயாஜால போதனைசெய்ய அவர்கள் எல்லாரு மதிமயங்கி அப்புத்தருக்குச் சீடர்களாகி அவரெடுத்துப் போதிக்கும் பிடக நூலை நம்பித் துன்மார்க்க வழியிற்சென்று சன்மார்க்கமாகிய சைவ சமயாசார நெறிதப்பி இழிவான சமயநெறியிற்றங்கி விபூதி உருத்திராட்சம் பஞ்சாட்சரம் ஆகமநெறிகளை விட்டனர்.
அவர்கள் பத்தினிமார்களும் கற்பிழந்து கண்ணாற் கண்டதே மெய்யென்றும் கதியுண்டென்பதே பொய்யென்றுங் கூறித் தங்களிஷ்டப்படி யுலவித் திரிந்தனர் தேவர்கள் இவற்றையறிந்து தங்கள் எண்ணம் பழுத்தது என்று மன மகிழ்ந்து எல்லோருமொருங்கு கூடிச் சச்சிதாநந்த சொரூபியாகிய சிவபெருமானின் றிருவடிகளைத் தொழுது துதி செய்து செந்தாமரைபோலுந் தங்கள் கரங்களைக் குவித்துப் பரிந்து கருணைக்கடலே கண்ணினுண் மணியே கைலைப் புண்ணியமே காக்க காக்க நாங்கள் இந்நாள்வரையிலிடர்ப் பட்டோம் புத்தனுடைய மாயா ஜாலத்தால் மருண்டு அசுரர் தேவரீரை மறந்தனர்.
அவர்களைக் கொன் று அடியேங்களைக் காத்தருள்க வென்ற சொற்கள் அடியாற்கெளியாராகிய சிவபெருமான் கேட்டுக் குஞ்சிரிப்புக் கொண்டு தேவர்களே திரிபுரத்தை நாடிச் செல்வதற்கு நமக்கு இரத முதலியவில்லையே யென்செய்வது என்றனர்.
அத்திருவாய்மொழியைக் கேட்ட நாரணன் மற்றைய தேவர்களுடன் ஆலோசனை செய்து பூமியொருதேரும் சந்திர சூரியர்கள் இரு சக்கரங்களும் நான்கு வேதங்கள் நான்கு குதிரைகளும் பிரமதேவன் இரதகாரதியும் மேரு மலைவில்லும் ஆதிசேடன் அந்த வில்லிற்பூட்டும் நாணும் மாயவன் பாணமும் மற்றைய தேவர்கள் மற்றக் கருவிகளுமானார்கள்.
அப்போது சிவபெருமான் யுத்தகோலங்கொண்டு திருவிற்கோலத்திற்றங்கி அந்த இரதத்தின் மேலேறி மேருமலையினை வில்லாக வளைத்துத் திருவதி கைசேர்ந்து அம்புதொடுத்துப் புன்னகை செய்தனர்.
புத்தனதுமாய் கையிற் சிறிதுமயங்காது சிவபூசையினைக் கைவிடாது வாழ்ந்த அசுரர் தலைவர்களாகிய மூவர்கள் மாத்திரம் யாதொரு தீமையுமடையப் பெறாது சிவத் தியானத்துடனின்றனர்.
அம்மூன்று அசுரர்களுக்கும் சிவபெருமான் தமது திருக்கோயிலின் வாயிலில் காத்திருக்கும் பதவி தந்து தேவர்கட்கு வேண்டும் வரங்களைக் கொடுத்து அபயபுரமமர்ந்தனர்.
சிவானுபூதிமான்களே வைகுந்தத்திலெழுந்தருளியிருக்கும் நாராயணமூர்த்தியினிடம் அம்புயையென்னும் ஒரு விஞ்சைமாது சென்று அருமையான சில பாடல்களைப் பாடிப்பெற்றவொரு துளவ மாலையினையும் ஒரு தாமரை மாலையினையுங் கொண்டு வருகையில் எதிரில் முனிவர்கோமானாகிய துருவாசரைத் தரிசித்து அம்மாலைகளை அம்முனிவரிடங் கொடுக்க அவரதை வாங்கிக்கொண்டே குகையில்எதிரில் ஐராவதயானையின் மீதாரோகணித்து வரும் இந்திரனுக்குக் கொடுத்து ஆசீர்வாதங்கூறினர்.
இதனைக் கண்ணுற்ற முனிவர்பிரான் கண்டு பதைபதைத்து இவ்விந்திரன் தனக்குண்டாயிருக்கும் செல்வச் செருக்கினாலிங்ஙனஞ் செய்தனன் இவனிறுமாப்பை நாமறிவோ மென்று கோபித்து இவன் தரித்திரமடையும்படி மூவுலகத்துச் செல்வங்களும் சமுத்திரத்தினிலடையக் கடவது என்று சபித்துச்சென்றனர்.
இதனால் மாதவருந் தேவரும் வருந்த இந்திரன் பல துன்பங்களை யடைந்து பழையபடி பல செல்வங்களுடன் மனமகிழ்ந்து வாழ்வதற்கு ஒ ரு உபாயங் கூறவேண்டுமென்று பிரமனிடஞ்சென்று வருந்திக் கேட்கையில் பிரமன் அவனுடனும் தேவர்களுடனும் வைகுண்டத்திற்குப்போய் முனிவர்கள் துதிக்க மாதர்கள் மலரடி வருடக் கருடன் முதலானோர் கைகூப்பித் தொழுதுநிற்கச் சேஷசயனத்தின்மேல் அறிதுயில் செய்கின்ற நாராயணமூர்த்தியைக் கண்டு நாத்தழும்பேறத் துதிசெய்து திருப்பள்ளியிலிருந்து எழுந்தருளும் போது விநயமாகப் பணிந்து அடியேங்கள் பழையபடி செல்வங்களையெல்லாம் பெற உமது சரணமே சரணாக வந்தடைந்தோம்.
எங்கட்கு அனுகூலமான மார்க்கம் திருவாய் மலர்ந்தருளவேண்டுமென்று பிரார்த்திக்க அத்திருமால் நெடுநேரம் யோசித்து தேவர்களே நீங்களினி அஞ்ச வேண்டாம் பழைய செலவங்களையெல்லாமடையும் பொருட்டுத் திருப்பாற்கடலைக் கடைந்து யாவற்றையும் பெருவோமென்றனர்.
கருணை செய்யவேண்டுமெனத் திருமால் தனது திருவுளத்திலெண்ணி மந்தரகிரியை மத்தாக நாட்டி வாசுகி யென்னும் பாம்பை வடமாகப்பூட்டித் திருப்பாற் கடலைக் கடைந்து செல்வம் பெறலாமென்றனர்.
அதற்கிசைந்து மந்தரமலையைத் தேவர்கள் அடியோடே யெடுத்துக் கருட ன் முதுகில் வைக்க அது கடலிற் கொண்டுவந்து வைத்தது பின்பு அந்த மலையினை விண்டுவாகிய ஆமை தாங்கமத்தாக நிறுத்தி வாசுகியென்னும் பாம்பை வடமாகப் பூட்டித் திடங்கொண்டு சுரர்களும் அசுரர்களும் கடையும்போது அதில் மூதேவி சீதேவி தாரை சங்கநிதி பதுமநிதி பஞ்சதரு வென்னையானையென்னு மைராவதம் உச்சைச் சிரவமென்னுங் குதிரை கவுத்துவமணி அமுதம் சந்திரன் சிந்தாமணி முதலிய பலவும் பிறந்தன அவைகளைக் கண்டு தேவரனைவரும் ஆனந்தங்கொண்டு இன்னமுங்கடையின் இன்னமும் பல பண்டமுண்டாமென்று ஆசைகொண்டு முன்னிலுமதிகமாக வலிவு கொண்டுகடைய பாம்பு சகிக்க முடியாமல் வாடிவருந்தி வாய்நுரை தள்ளப் பெருமூச்சு விடுதலும் அக்கடலிலிருந்து கொடிய எமனைப்போலும் ஆலகால விஷம் புறப்பட்டு அண்டகடாக மெல்லாந்தகிக்க வெள்ளை மேனியையுடைய விஷ்ணு உடல் கறுத்து அன்று தொட்டுக் கரியன் ஆயினார்.
அப்போது எல்லோருமொருங்கு சேர்ந்து வேறு புகலிடமின்மையால் அடுத்தவர்களைக் காத்த தெய்வம் ஆபத்துக் காலத்திலெங்கே யெங்கேயென்று நாடி கைலாச கிரியேயென்று ஓடிக் கால்கள் பின்னலிடும்படி தளர்ந்து நடந்து சுவாமிமலையைப் பணிந்து உள்ளத் துதிக்குமுயர் ஞானசோதியாகிய சிவபெருமானைக் கண்களாரக் கண்டு கைகூப்பித் தொழுது மனங்கரைந்து துதிசெய்ய அவர்களை நோக்கிப் புன்னகை செய்து நாரணனைப் பார்த்து நாராயணனே நீங்களெல்லோரும் வடிவமாறி முகம்வாடிச் சரீர நடுங்கி இருக்கிற காரண மென்னவெனத் திருமால் அஞ்சலி செய்து பணிந்து விண்ணப்பஞ் செய்கின்றார்.
ஐயனே அஞ்ஞானிகளாகிய நாங்கள் ஆண்டவன் கட்டளையன்றிக் கடலைக் கடைந்தோம் அதில் ஆலகால விஷம் தோன்றி எல்லாப் பொருள்களையும் சாம்பலாக்கி விட்டது.
பிதாவே அவ்விஷத்தினால் மாண்டவர்கள் போகப் பிழைத்தவர்கள் எல்லாந் தடுமாறி உருமாறி இங்கே வந்து சேர்ந்தனம் பெருமானே வேறு கதியில்லை.
சிறிது நேரஞ்சென்றால் எல்லாரையும் பாழாக்கிவிடும் ஆண்டவனே தாமதியாது கருணை வைத்துக் காத்தருள வேண்டும் நாங்கள் மாண்டு போவதின் முன்னம் கருணைக்கடலே தயைசெய்ய வேண்டும் அதோ அந்த ஆலகால விஷம் வேகமாக வந்து கொண்டிருக்கிறது வருவதற்கு முன் கருணை புரிய வேண்டுமென்று பிரார்த்தித்தனர்.
முறையிடலும் பெருமான் மனமிரங்கி அஞ்ச வேண்டாமென்று அனுக்கிரகஞ் செய்து அருகிலிருந்த சிவகணத் தலைவரொருவரை யழைத்து அக்கொடிய விஷத்தினைத் திரட்டி வருவாயென்று கட்டளை யிட அக்கணத் தலைவர் தனது கரத்தினை நீட்ட அவ்விஷம் கடுகளவாய் உருண்டு திரண்டு அக்கரத்திலடைந்தது.
என்றவுடன் தேவர்கள் ஐயோ ஐயோ என்று கதறி மூர்ச்சையாகிவிட நகைத்து எல்லா உயிர்களையும் பெறாது பெற்றெடுத்த உலக மாதாவாகிய உமையவள் அருட்பார்வைக்குக் காட்டியமு தாக்கி அங்கு அலறிநின்ற எளிய பிரம விஷ்ணுக்கள்மேல் கடாட்சம் வைத்துச் சகல லோகமும் பிழைக்கும்படி திருவமுது செய்தருளினார் நாராயணன் முதலியோர் ஜயஜய போற்றியென்று ஆரவாரஞ் செய்து எங்கள் மனைவிமார்களின் மாங்கலியத்தைக் காத்த தெய்வமே என்று மனக்கவலை தீர்ந்து மகிழ்வடைந்து அஞ்சலி செய்து நீலகண்டனே நின்மலனே நிரஞ்சனே நிராமயனே நிர்குணனே சரணம் சரணம் என்று துதிசெய்யச் சிவபெருமான் திருவருள் சுரந்து உங்கட்கு வேண்டும் வலிவை யளித்தோம்.
அக்கட்டளையைச் சிரமேற்கொண்டு திரும்பிவந்து அமுதத்தினை யெடுத்து விஷ்ணுவானவர் தேவர்கட்கெல்லாம் பங்கிட வாரம்பித்த மாத்திரத்தில் அக்கடலிலுண்டான சந்திர்னானவன் தனது முழு குளிர்ச்சியினையும் வீசவாரம்பித்தனன்.
அக் குளிர்ச்சியினைச் சகிக்கமுடியாமல் தேவர்கள் தங்கள் கைகால்கள் கோணிவிட அதனைக் கண்ட அக்கினி தனது முழு சுவாலிப்புடன் வரலும் அவனும் அங்ஙனமே ஆயினன் தேவர்கள் பயந்து இதேது நமக்கு வருவதெல்லாம் இடையூறாக விருக்கிறது என்றெண்ணி அல்லற்பட்டு் அலுத்து வருவாரை யாதரிக்கும் அருந்தெயவம் அப்பனாகிய சிவபெருமானே யென்று அவர்பால் சென்று சந்திரன் செய்யும் தீமையைக் கூற அம்பிகை சமேதன் அச்சந்திரனைப் பிடித்துத் தனது சடாபாரத்திலுள்ள ஒரு உரோமத்திலிழுத்துக் கட்டி யொருபக்கந் தொங்கவிட்டு வைத்தனர்.
இந்தப்படி பல்லாயிர மாண்டு தொங்கிக் கொண்டிருந்ததினால் உடனொந்து வருந்திய சந்திரன் கிருபா சமுத்திரமாகிய சிவபெருமானை நோக்கிச் சர்வலோக நாயகனே என்பிழையைப் பொறுத்தாள வேண்டும் ஏழையெங்ஙன மித்தனை காலம் வருந்துவேன் சிறியேன் செய்த குற்றத்தைத் திருவுள்ளத்திற் குறியாது ஆண்டருள வேண்டும் எனது ஆண்டவனே என்று பலவாறு கெஞ்சிப்புலம்ப தேவதேவன் திருவுளமிறங்கி சந்திரனே நினது சகோதரர்களாகிய தேவர்கட்கு இடையூறு செய்த பெரும்பாவம் நின்னைப் பற்றியது அதனை யொழித்துக் கொள்ளுதற்குப் புண்ணிய பூமியாகிய பரத கண்டத்துத் தென்னாட்டிலே பல வளங்களையு மிருகரைகளிலுங் கொழித்துச் செல்வங்களைப் பெருக்கிச் சிவனடியார்கட்குதவும் பாலாற்றின் வடக்கிலே புண்ணியந் திரண்ட புண்ணியா வர்த்தமென்னும் பதியிலே தூரத்தே தரிசித்தவர்கட்கும் மோட்சத்தினைக் கொ டுக்கும் வேத ரூபமாகிய குடச விருட்சத்தினடியிலே நந்தங் காதலி சமேதராக வெழுந்தருளியிருக்கின்றோம் அங்கே சென்று பூசிக்கக் கடவாயென்று கட்டவிழ்த்து விட்டனர்.
சந்திரன் சந்தோஷங்கொண்டு பலதரம் பூமியில் விழுந்து எழுந்து பாடியாடிவிடைபெற்றுக் கங்காதரமூர்த்தி கட்டளையிட்டபடி புண்ணியா வர்த்தத்தினுக்குவந்து தனது பெயராலொரு தீர்த்தமுண்டாக்கியதிற் படிந்து எழுந்து விபூதி தரித்து உருத்திராட்சம் பூண்டு உலர்ந்த வஸதிரமுடுத்திப் பஞ்சாட்சர மகாமந்திரத்தினை யுச்சரித்துக் கொண்டே சென்று கோபுரத்தினை வணங்கி ஆலயத்திற் பிரவேசித்து விநாயகரையும் சுப்பிரமணியரையுந் தரிசித்துக் கொண்டு அன்றலர்ந்த மல்லிகை சாதி குருந்தை மகிழ் குவளை சண்பகம் வில்வ முதலிய நறுமணங்கமழு மலர்களைக் கொய்துவந்து சிவலிங்கப் பெருமானை பூசித்துத் தேவியாரையும் வணங்கிப் பரிவார தேவர்களையும் அர்ச்சித்துச் சிவலிங்கப் பெருமானுக்கு வேதமந்திர உச்சாடனத்துடன் அபிடேகஞ் செய்து அன்புடன் இரு கரங்களையுஞ் சிரமேற் கூப்பி ஆனந்தக் கண்ணீர் பொழிந்து நின்று சிவசம்போ சிவ சம்போ மகதேவா மகதேவா கருணாநிதியே கங்காதரா சங்கரா உமது திருவடிகளை ஒருபோது மறவாத வாழ்வு வேண்டும்.
தேவரீரே தமியேற்கு உற்ற துணையாம் என்று தோத்திரஞ்செய்து தண்டம் போற்கீழ் விழுந்து திருவடிகளைப் பற்றி ஆனந்தக் கண்ணீர் பெருக விருந்தான்.
அப்பொழுது அடியார்க்கெளியாராகிய சிவபிரான் உமா தேவியாருடன் தோன்றிச் சந்திரனே நீ விரும்பிய வரத்தைக் கேட்குதியென்று திருவாய் மலர்ந்தருளினார்.
பரமபதியே நான் தேவரீர் சடாபாரத்தினொரு பாங்கரில் வாழும் பெரும் பாக்கியத்தினைத் தந்தருள வேண்டுமென்றவுடன் கிருபைக் கடல் அக்கணமே கிருபை கூர்ந்து சந்திரனை முடியிற்கொண்டு சந்திரசேகரனாய் விளங்கினர்.
அந்தணர்மணிகாள் சந்திரனாலுண்டாக்கப்பட்ட அத்தீர்த்தத்தில் ஸ்நானஞ் செய்தால் பின் ஓர்காலத்தும் பிரேதத் தன்மை யுண்டாகாது.
ஒரு வமிசத்தில் ஒருவனேனும் அத்தீர்த்தத்தில் ஸ்நாநஞ் செய்வானாயின் அவ்வமிசத்திற் பிறக்குமனைவரும் மோட்சத்தினை யடைவார் கள்.
இத்தீர்த்தத்தில் ஏலம் இலவங்கம் விலா மிச்சு முதலிய வாசனா திரவியங்களைக் கலந்து மகாலிங்கப் பெருமானுக்கு அபிடேகம் செய்யும் நியதியுடையவர் அம்பலத்தாடு மாண்டவனடி நிழலைப் பெற்றுய்வாரென்பது சத்திய மொழியாம்.
சைவா சாரத்துல்யர்களே முன்னொரு கிருதயுகத்தில் நான்முகக் கடவுளாகிய பிரம தேவனிடத்திருந்து முதித்த கறுத்த மேனியனாகிய விருத்திராசுர னென்பவன் பரமேஸ்வரனை வழிபட்டு எத்தகைய வாயுதங்களுந்தன் மேற்படில் அவைகளியாவுந் தூசாப்போம்படி வரமடை ந்து முப்புவனங்களிலுள்ளவர்களும் பயங் கொள்ள அனேக யுத்தங்களைச் செய்து செயங்கொண்டு வாழ்ந்து வந்தனன்.
இவன் துன்பஞ் சகியாதவர்களாய்த் தேவர்கள் பலரிவனுடன் அனேக காலம் போர் செய்து மேற்கொள்ளாதவராகிப் பரமனருளிய வரத்தினாலிவன் மாயானெனத் தீர்மானித்துச் சகல சாஸ்திர சம்பூரணரான ததீசி முனிவரிடஞ் சென்று தங்கள் குறைகளையெல்லா மெடுத் துக் கூறி அவர் முதுகென்பினைக் கேட்க அவரானந்தங் கொண்டு அங்ஙனமே கொள்ளுங்கள் நானடைந்த பேறு யாவர் பெறுவரிவ்வுலகிலென்று சந்தோஷித் திருந்தனர்.
அப்போது அவரது முதுகென்பினை வாங்கிச்சென்று விருத்திராசுரனைக் கொல்ல அவனிறந்து பிரமகத்தியுருவங் கொண்டு இந்திரனை மேவி வருத்தவாரம்பித்தது.
இதனைக் கண்ணுற்ற தேவர்கள் முறையமிடக் கேட்ட தேவகுருவாகிய பிரகஸ்பதி பகவான் அப்பிரமகத்தியாகிய பழியினை மண்ணினிலுப் பாகவும் மாதர்களிடத்தில் பூப்பாகவும் நீரில் நுரையாகவும் மரங்களிற் பிசினாகவு மிருக்கச்செய்து அவைகளுக்கு வேறு நன்மைகளும் புரிந்தனர்.
பின்னர் ஒருவேள்வி செய்யக் கருதி தேவர்கள் முனிவர் யோகர் சித்தர் விஞ்சையர் இயக்கரியாவரு மொருங்கு கூடியிருக்கையில் வேதாகம புராண விதிகாச முதலிய பலகலைகளிலுங் கொண்டாடப்பெற்ற மும்மூர்த்திகட்கு முதல்வனாமுழு முதற்கடவுளாகிய சிவபெருமான் றிருவுருவஞ் சோதி சொரூபமே யென்பதைத் தேறுவாராயினார்.
எங்ஙனமெனின் சிவபெருமான் அருவமுமல்லர் உருவமுமல்லர் அருவுருவமுமல்லர் அவர் எல்லாப் பொருளுங்கரைந்த விடத்திலே யுதிப்ப தொன்றாகையால் எல்லாப் பொருளுந் தானாயொன்றா யிருப்பவருமன்று தன்னிடத்திலே சுட்டறவிளைகின்ற அர்த்த மாகையினாலே யிரண்டா யிருப்பவருமன்று வாக்கு மனாதீதமா யிருப்பதொன்றா கையினாலே பிரத்தியட்சமா யிருப்பவருமன்று ஞானவான்களுக்கு ஞான யோகத்தின் முதிர்ச்சியிலே பரமானந்தத்தை யளித்து நிற்கையினாலே யில்லாதவருமன்று ஆன்மபோத மிறந்தாற் கூடும் பொருளாகையாலே ஆன்மாக்கணன்று தீதென்று கட்டப்படுபவருமன்று அந்நீதியே தொடங்கியின்றளவு நிலையான பாச ஞானமுமவரன்று நானே பிரமமென்று அகங்கரிக்கின்ற பசு ஞானமுமவரன்று பாச ஞானத்தையும் பசு ஞானத்தையுமுடைய வான்மாவுமவரன்று அறிவிற் கறிவாய் நிற்கின்ற ஞான முமவரன்று ஆதியு மவரன்று அந்தமு மவரன்று இத்த அநரீதிகையாகிய சச்சிதானந்த ரூபியை எங்ஙனநாம் பாவிப்பது?
கருவிகளோடுங் கூடிநின்று பாவனை செய்வதெனிற் சகலமாய்ப் போகலானும் கருவிகளை நீங்கி நின்று பாவிப்ப தெனின் அப்பொழுது கேவலம் வந்து தலைப்படுமாகலானும் இரண்டுமின்றிப் பாவிப்பதெனின் அஃத நிர்வசனீயமெனப் பட்டுப் பாழாய் முடியுமாகலானும் அவ்வாறன்றிப் பாவனைக் கெய்தாத பொருளை யெய்தியதாக வைத்துப் பாவிக்கும் பொருள் யானென்று தன்மேல் வைத்துப் பாவிக்கும் பொருள்யானென்று தன்மேல் வைத்துப் பாவிப்பதென்னில் அதனானாவதோர் பயனில்லை யாகலானும் அப்பாவனை யனைத்தும் நாடக மாத்திரையே யாமாகலான் மேற்கூறியவாறு அநந் நியமாய் நின்று அப்பரம்பரன் அருளாற் காண்டலே பாவனையாகும்.
அச் சத்தியினைத் தவத் தாலன்றித் தரிசிக்க முடியாது அத்தவர்ம் சீக்கிரத்திற் கைகூடி வரத்தக் கதலமெங்குளது எனநாடி அது புண்ணியமொன்று கோடியாய் விரிந்து கோடி பாதகங்களைப் போக்கும் சோமபுரமேயென வெண்ணி அவ்விடஞ் சேர்ந்து சோம தீர்த்தத்தில் மூழ்கிப் புண்ணியலிங்கத்தினைப் பணிந்து கிழக்கு எல்லையிலொரு ஆசீர்மஞ் செய்து அதிலிருந்து சாம்பவியாகிய சத்தியினை மனத்திலிருந்து நீரிடைமூழ்கி நெருப்பினிரும்பினை யொத்துக் கூர்மையான வொருவூசியின் மேலோர் விரலூன்றிக் கொண்டு நின்றும் பூமியிலொருகையினை யூன்றி ஒரு பாதத்தை யாகாயத்திற் றூக்கி உணவு சிறிதுமின்றி யருந்தவம் செய்து வந்தனர்.
பராசத்தியும் இச்சாசத்தியும் ஞானசத்தியும் திரோதான சத்தியுமான உலக மாதாவாகிய அன்னையார் அவர்கள் முன்தோன்றி யுங்கட்கு வேண்டிய தென்னவென்று கேட்டனர்.
பார்வதியார் குடச விருட்சத்தினடியிலிருக்கும் திவ்விய சிவலிங்க ரூபத்தினை வணங்கி எனது அருமை நாயகனே இத்தவ முனிவர் தரிசிக்கும் பொருட்டுத் தேவரீருடைய உண்மை வடிவினைக் காட்டி யருள வேண்டுமென்றனர்.
அக்கணமே ஆனந்த சொரூபமாகிய அவ்விலிங்கத்தினின்றும் பலகோடி சூரிய ரேக காலத்திலுதித்தாலென்ன அங்கிங் கெனாதபடி யெங்கும் பிரகாசமயமான ஒரு பரஞ்சோதியாய்க் காட்சி தந்தருளினர்.
அவர்கள் தங்கள் கண்களாரத் தரிசித்துத் திருவருளைப் பெற்று அவனது சிவானந்தப் பெருவாரியில் இரண்டறக் கலந்து சிவசாயுச்சிய வீட்டின் பேறாகிய சிவ மாந்தன்மைப் பெருவாழ்வு பெறுதற்கு ஏதுவாகிய சிவ யோகத்தினை யினிதுசெய்து வாழ்ந்தார்கள்.